
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 




РЕШЕНИЕ
ЗА ПРЕКРАТЯВАНЕ НА ПРОИЗВОДСТВО
№ РП-504-19-050

	Днес, 02.10.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:

Заместник - председател: Антон Славчев
Член: Пламен Йоцов
	Член: Антоанета Г.а - Цонкова
	Член: Силвия Къдрева 

У С Т А Н О В И:

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ01/С-504/25.06.2019 г. 
Сигналът е подаден против Мартин Г. Илиев – общински съветник в Общински съвет ******.
По същество, твърденията в сигнала са, че през септември 2014г. и септември 2015г. в някои средства за масово осведомяване, в т.ч. и интернет, се е появила информация за участие на лицето Мартин Илиев – лидер на т.нар. „*******“, в сбивания на обществени места в гр. ****** /пред дискотека „*******“, ********/. Според някои от публикациите са били образувани срещу лицето наказателни производства. В случай, че е бил осъден, е следвало да подаде декларация за промяна в обстоятелствата за несъвместимост.   
Към сигнала не са приложени доказателства. 
С оглед твърденията в сигнала, Комисията е изискала и събрала доказателства за служебното качество на лицето – клетвен лист от 10.11.2015г. 
При проверката относно допустимостта на сигнала се установи, че същият не отговаря на изискванията на чл. 47, ал. 1, т. 3 от ЗПКОНПИ – не са посочени конкретни данни за твърдяното нарушение на ЗПКОНПИ, в т.ч. място и период на извършване на нарушението, описание на деянието и други обстоятелства, при които е било извършено. 
В тази връзка, при спазване на процедурата по чл. 30, ал. 2 от АПК, на сигналоподателя са изпратени две писма за отстраняване на констатираните нередовности. Писмата са върнати като непотърсени.

В хода на проверката по сигнала Комисията установи следното от фактическа страна:
	
	
Мартин Г. Илиев е общински съветник в Общински съвет ******* за мандат 2015г. – 2019г., видно от приложения клетвен лист от 10.11.2015г. 

След служебно извършена проверка в КПКОНПИ, съгласно Решение № 647К от 18.09.2019г., е установено, че подателят на сигнал с рег. № ЦУ01/С-504/25.06.2019 г. следва да се счита за анонимен.

При така изяснената фактическа обстановка Комисията установи следното от правна страна:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
 	Като общински съветник в Общински съвет ****** Мартин Г. Илиев е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
В сигнала не се съдържат конкретни данни за твърдяно нарушение на Глава Втора от ЗПУКИ (отм.), съответно Глава Осма от ЗПКОНПИ от посоченото лице, в т.ч. място и период на извършване на нарушението, описание на деянието и други обстоятелства, при които е било извършено.
Комисията за противодействие на корупцията и за отнемане на незаконно придобитото имущество не е компетентна да се произнесе относно образувани наказателни производства на лицето, заемащо висша публична длъжност.
Сигналът е подаден от неидентифицирано по смисъла на чл. 48, ал. 1, т. 1 от ЗПКОНПИ лице, което налага извода, че същият е анонимен.
Разпоредбата на чл. 47, ал. 6 от ЗПКОНПИ има императивен характер и забранява да се развива производство по установяване на конфликт на интереси по сигнал, чието авторство не може да бъде установено.
Предвид гореизложеното, на основание чл. 27, ал. 2 от АПК и чл. 47, ал. 6 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество


РЕШИ:

ПРЕКРАТЯВА производството по сигнал с рег. № ЦУ01/С-504/25.06.2019 г., насочен против Мартин Г. Илиев, ЕГН ********* – общински съветник в Общински съвет ******, поради анонимност.


С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


КОМИСИЯ:

Заместник - председател:………………/Антон Славчев/

Член:………………………………../Антоанета Цонкова/

Член:…………………...……………....…/Пламен Йоцов/

Член:…………………………………..../Силвия Къдрева/

